Source: https://www.fnpv.sk/splacanie-fnpv-pre-studentov-2019
Timestamp: 2019-08-23 01:24:23+00:00
Document Index: 14649431

Matched Legal Cases: ['§ 13', '§13', '§13', '§ 17', '§17', '§17']

Dlžník je povinný splácať pôžičku v zmysle zmluvy o pôžičke po uplynutí odkladov splátok podľa čl. VII zmluvy o pôžičke tak, aby bola splátka pripísaná v prospech účtu fondu najneskôr do 25. dňa v príslušnom kalendárnom mesiaci. Začiatok omeškania úhrady splátky začína plynúť 26-tym dňom príslušného kalendárneho mesiaca.
K istine pôžičky sa pripisujú všetky poplatky a náhrady podľa Sadzobníka poplatkov a náhrad platného v čase vykonania spoplatneného úkonu alebo poskytnutia spoplatnenej služby.
vo výške 0 % ročne počas obdobia, kedy má dlžník (študent I. a II. stupňa štúdia) nárok na odklad splátok podľa čl. VII. zmluvy o pôžičke,
uvedenou na prvej strane zmluvy o pôžičke počas obdobia, kedy je dlžník (študent I., II., III. stupňa štúdia) povinný pôžičku splácať (počas lehoty splatnosti) a počas obdobia trvania odkladov splátok podľa čl. VIII zmluvy o pôžičke.
Úroková sadzba uvedená na prvej strane v zmluvy o pôžičke sa zvyšuje:
Lehota splatnosti pôžičky (doba, počas ktorej je dlžník povinný pôžičku splácať) bude do zmluvy o pôžičke uvedená na základe požadovanej lehoty splatnosti uvedenej dlžníkom v žiadosti o pôžičku.
Žiadateľ má možnosť zvoliť si na žiadosti o pôžičky lehotu splatnosti pôžičky, pričom minimálna lehota splatnosti je 5 rokov a maximálna lehota splatnosti je 10 rokov.
Počas odkladu splátok podľa čl. VII zmluvy o pôžičke lehota splatnosti študentovi I. a II. stupňa vysokoškolského štúdia neplynie a pôžička sa neúročí.
V prípade študentov III. stupňa vysokoškolského štúdia začína lehota splatnosti plynúť prvým dňom mesiaca nasledujúceho po mesiaci, v ktorom bola pôžička poskytnutá, t.j. týmto mesiacom začína študentovi III. stupňa vysokoškolského štúdia povinnosť uhrádzať splátky pôžičky, pričom študenti III. stupňa vysokoškolského štúdia nemajú nárok na odklad splátok z dôvodu štúdia.
Výšku splátok si môže žiadateľ prepočítať využitím kalkulačky pôžičky.
Splátky pôžičky dlžník poukazuje mesačne na bežný účet fondu uvedený v zmluve o pôžičke tak, aby boli pripísané v prospech účtu fondu najneskôr 25. dňa príslušného kalendárneho mesiaca, na ktorý sa splátka vzťahuje.
v hotovosti priamo do pokladne fondu, avšak v priebehu jedného kalendárneho mesiaca môže byť za dlžníka vykonaná iba jedna hotovostná platba v maximálnej výške 300 eur.
Fond je oprávnený, nie však povinný, zaslať dlžníkovi upomienku v prípade, ak je v omeškaní so zaplatením aj menej ako troch splátok pôžičky.
1. Odklad splátok podľa § 13 ods. 3 zákona o fonde
Počas odkladu splátok podľa §13 ods. 3 zákona o fonde lehota splatnosti neplynie (t.j. dlžník nie je povinný pôžičku splácať). Bližšie informácie o odklade splátok podľa §13 ods. 3 zákona o fonde sú uvedené v čl. VII zmluvy o pôžičke. Na tento odklad splátok má dlžník fondu nárok:
a) z dôvodu štúdia
- ak je študentom vysokej školy so sídlom na území Slovenskej republiky alebo rovnocenného štúdia v zahraničí a nemá ukončené vysokoškolské vzdelanie druhého stupňa.
Odklad splátok z dôvodu štúdia je možný celkovo najviac na sedem rokov, pričom nemusí ísť o súvislých sedem rokov.
Dlžník má nárok na odklad splátok aj:
počas šiestich mesiacov od riadneho skončenia vysokoškolského štúdia v prvom stupni,
počas dvoch mesiacov od riadneho skončenia vysokoškolského štúdia v druhom stupni,
počas dvoch mesiacov od prerušenia štúdia alebo od iného skončenia štúdia, ak ide o vysokoškolské vzdelávanie v prvom alebo druhom stupni.
Doklad preukazujúci dôvod odkladu splátok:
potvrdenie o návšteve školy- originál/osvedčená kópia a
preklad potvrdenia o návšteve školy a čestné prehlásenie k prekladu- originál/osvedčená kópia (pre potvrdenia v inom ako slovenskom a českom jazyku
b) z dôvodu materskej dovolenky alebo rodičovskej dovolenky
- ak dlžník z dôvodu nástupu na materskú dovolenku alebo rodičovskú dovolenku prerušil vysokoškolské štúdium a zároveň
- písomne oznámi fondu nástup na materskú dovolenku alebo rodičovskú dovolenku (najneskôr do jedného mesiaca od prerušenia vysokoškolského štúdia) a požiada o odklad splátok (najneskôr do jedného mesiaca od prerušenia vysokoškolského štúdia).
Odklad splátok z dôvodu trvania materskej dovolenky alebo rodičovskej dovolenky je možný celkovo najviac na päť rokov, pričom nemusí ísť o súvislých päť rokov.
potvrdenie Sociálnej poisťovne alebo lekára o nástupe na materskú dovolenku- originál/osvedčená kópia alebo
doklad orgánu poskytujúceho rodičovský príspevok- originál/osvedčená kópia a rodný list dieťaťa- kópia a
potvrdenie o prerušení štúdia a
preklad potvrdenia o prerušení štúdia a čestné prehlásenie k prekladu- originál/osvedčená kópia (pre potvrdenia v inom ako slovenskom a českom jazyku).
c) z dôvodu trvania výkonu dobrovoľnej vojenskej prípravy (platí len pre dlžníkov, ktorí uzavreli zmluvu o pôžičke od akademického roku 2018/2019)
- ak dlžník z dôvodu nástupu na dobrovoľnú vojenskú prípravu prerušil vysokoškolské štúdium a zároveň
- písomne oznámi fondu nástup na dobrovoľnú vojenskú prípravu (najneskôr do jedného mesiaca od prerušenia vysokoškolského štúdia) a požiada o odklad splátok (najneskôr do jedného mesiaca od prerušenia vysokoškolského štúdia).
Odklad splátok z dôvodu trvania výkonu dobrovoľnej vojenskej prípravy je možný na obdobie trvania dobrovoľnej vojenskej prípravy, vrátane prípadného trvania nariadenia výkonu mimoriadnej služby.
oznámenie Personálneho úradu ozbrojených síl Slovenskej republiky o prijatí do dobrovoľnej vojenskej prípravy- originál/osvedčená kópia a
potvrdenie o prerušení štúdia- kópia.
Odklad splátok je možný len v prípade, ak dlžník predloží vyplnenú a podpísanú žiadosť o odklad splátok (tlačivo je dostupné v sekcii Tlačivá-Študenti-Iné) vrátane priloženého dokladu preukazujúceho dôvod odkladu splátok (originál alebo osvedčená kópia, nie staršia ako 30 dní ku dňu predloženia žiadosti o odklad splátok). Odklad splátok sa vykoná mesiacom nasledujúcim po mesiaci, v ktorom bola fondu doručená žiadosť o odklad splátok, a to len v prípade, ak bude dlžník spĺňať všetky podmienky na priznanie odkladu a bude mať uhradené všetky doposiaľ dlžné splátky.
Upozorňujeme súčasných dlžníkov fondu, ktorí predložia žiadosť o pôžičku a ktorí v čase predloženia žiadosti o pôžičku splácajú v minulosti poskytnuté pôžičky, že doručením podpísanej žiadosti o pôžičku bude na základe predpokladaného dátumu štátnej skúšky uvedeného v časti 3B žiadosti o pôžičku automaticky vypracovaný odklad splátok pôžičky.
Ak o odklad splátok pôžičky nemáte záujem, označte v časti 6 žiadosti o pôžičku políčko „Nežiadam o vykonanie odkladu splátok na základe podania tejto žiadosti o pôžičku".
V prípade tých dlžníkov, ktorým bol odklad splátok pôžičky povolený na základe samostatnej žiadosti o odklad splátok a v časti 3B žiadosti o pôžičku budú mať uvedený iný predpokladaný dátum štátnej skúšky ako bol uvedený v žiadosti o odklad splátok, fond upraví trvanie odkladu splátok na základe dátumu uvedeného v žiadosti o pôžičku.
2. Osobitný odklad splátok podľa § 17 ods. 14 zákona o fonde
Počas odkladu splátok podľa §17 ods. 14 zákona o fonde lehota splatnosti plynie a dlžník je povinný uhrádzať iba úroky z istiny. Bližšie informácie o odklade splátok podľa §17 ods. 14 zákona o fonde sú uvedené v čl. VIII zmluvy o pôžičke. Na tento odklad splátok má dlžník fondu nárok:
a) z dôvodu materskej alebo rodičovskej dovolenky
Obdobie odkladu splátok z dôvodu trvania materskej dovolenky alebo rodičovskej dovolenky nie je časovo obmedzené.
doklad orgánu poskytujúceho rodičovský príspevok- originál/osvedčená kópia a rodný list dieťaťa- kópia.
b) z dôvodu evidencie príslušným úradom práce, sociálnych vecí a rodiny ako uchádzač o zamestnanie
Obdobie odkladu splátok z dôvodu nezamestnanosti je možné celkovo v trvaní jedného roka, pričom súvislá doba osobitného odkladu splátok nesmie presiahnuť šesť mesiacov.
doklad o zaradení do evidencie príslušného Úradu práce, sociálnych vecí a rodiny ako uchádzača o zamestnanie- originál/ osvedčená kópia.
c) z dôvodu trvania výkonu dobrovoľnej vojenskej prípravy (platí len pre klientov, ktorí uzavreli zmluvu o pôžičke od akademického roku 2018/2019)
Osobitný odklad splátok z dôvodu trvania výkonu dobrovoľnej vojenskej prípravy je možný na celé obdobie trvania dobrovoľnej vojenskej prípravy, ako aj na celé prípadné trvanie nariadenia výkonu mimoriadnej služby vojakom dobrovoľnej vojenskej prípravy
oznámenie Personálneho úradu ozbrojených síl Slovenskej republiky o prijatí do dobrovoľnej vojenskej prípravy- originál/osvedčená kópia.
Osobitný odklad splátok je možný len v prípade, ak dlžník predloží vyplnenú a podpísanú žiadosť o odklad splátok (tlačivo je dostupné v sekcii Tlačivá-Študenti-Iné) vrátane priloženého dokladu preukazujúceho dôvod odkladu splátok (originál alebo osvedčená kópia, nie staršia ako 30 dní ku dňu predloženia žiadosti o odklad splátok). Osobitný odklad splátok sa vykoná mesiacom nasledujúcim po mesiaci, v ktorom bola fondu doručená žiadosť o odklad splátok, a to len v prípade, ak bude dlžník spĺňať všetky podmienky na priznanie odkladu a bude mať uhradené všetky doposiaľ dlžné splátky.
V prípade, že počas osobitného odkladu splátok nastane nová skutočnosť (napr. dôvod na predčasné skončenie osobitného odkladu, dôvod na predĺženie osobitného odkladu), je dlžník povinný do 14 dní od vzniku novej skutočnosti zaslať fondu príslušný doklad, na základe ktorého fond upraví dĺžku osobitného odkladu.
Fond písomne oznámi dlžníkovi výšku upravenej splátky pôžičky počas doby priznaného osobitného odkladu splátok, ako aj výšku splátky po ukončení osobitného odkladu splátok.
Lehota splatnosti pôžičky sa predlžuje o dobu trvania osobitného odkladu splátok, t.j. o dobu, počas ktorej dlžník uhrádza len úroky z istiny.
Dlžník je oprávnený písomne požiadať fond o odklad splácania pôžičky alebo istiny pôžičky aj z iného kvalifikovaného dôvodu. Žiadosť o odklad splátok z iného kvalifikovaného dôvodu musí byť odôvodnená a tvrdenia dlžníka, pre ktoré žiada odklad splátok musia byť zdokladované. Na odklad splátok z iného kvalifikovaného dôvodu nie je právny nárok.